《赠星翁郭若水》
宋代·吴泳

月临南斗退之惧，宫直南箕苏子忧。片文只字不经世，赤口白舌空招尤。

我生之初函二气，地则五行天五纬。罗计二宿括半天，太阴一星宅时位。

郭生本是郭璞徒，推步太精言转迂。按图只说万言锦，经野未辨天官书。

大游正照参井乡，蚩尤不敛旗方张。瞥将巧历莫推算，为我占取峨眉太白何时康。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。